Red Lodge i Montana er et veldig sammensveiset samfunn.
Alle kjenner alle.
DU ANKOMMER RED LODGE
Dette drapet, alle snakket om det.
Og alle hadde sine egne teorier om hvorfor det skjedde og hva som hadde skjedd.
I USA BLIR MER ENN 14 000 MENNESKER MYRDET HVERT ÅR
OVER 50 % AV DISSE DRAPENE BEGÅS AV EN VENN ELLER NABO
Jeg husker første gang jeg var i retten.
Alle så annerledes på meg, som om jeg var…
som om jeg var et monster.
DETTE ER HISTORIEN TIL INNSATT #2064919
Jeg prøvde å fortelle dem at jeg aldri mente at noe skulle skje.
Jeg er ikke en kaldblodig morder.
Det var ingen, på noe som helst vis,
intensjon om å skade min beste venn, noensinne.
EN NETFLIX-SERIE
CROSSROADS KRIMINALOMSORGSSENTER SHELBY I MONTANA
-Er vi klare? -Vi er klare.
Ok.
Jeg heter Thomas Schifferns.
Jeg er 37 år gammel.
Jeg er for tiden fengslet i Shelby i Montana for min beste venns død.
THOMAS "TJ" SCHIFFERNS SKJØT OG DREPTE
JIMMY MCGREGOR 19. FEBRUAR 2018
Jeg ble født i 1984 i Kern County i California.
Da jeg var fire år, skilte foreldrene mine seg.
Faren min giftet seg igjen med stemoren min.
Livet ble veldig vanskelig for meg.
Stemoren min likte meg ikke i det hele tatt.
Jeg var mye innelåst på et rom.
Jeg fikk ikke være ute, fikk ikke lov til å leke.
Jeg fikk ikke gjøre særlig mye annet enn å gå på skolen og hjem igjen.
Det fortsatte gjennom stort sett hele barndommen min.
DA HAN VAR 15 ÅR FLYTTET TJ OG FAMILIEN HANS TIL RED LODGE
Det var da det ble skikkelig ille.
Jeg ble tatt i å røyke oppe på rommet til broren min en dag.
Stemoren min ble sint,
så den kvelden sparket de meg ut bakdøra og sa jeg aldri skulle komme tilbake.
FRA 16- TIL 19-ÅRSALDEREN SLO TJ INN PÅ ET LIV SOM SMÅKRIMINELL
I 2004 BLE HAN DOMFELT FOR INNBRUDD OG TYVERI
OG HAN TILBRAGTE DE NESTE TI ÅRENE INN OG UT AV FENGSEL
TJ BLE LØSLATT I 2014, MEN SLET MED Å FINNE ARBEID I RED LODGE
Red Lodge er en skiferieby.
Det er mye rikfolk.
Straks du blir en kjenning av politiet, er de på deg hele tiden resten av livet.
RED LODGE POLITIKAMMER
Fordi jeg er straffedømt og på grunn av den jeg var,
ville ingen noensinne ansette meg.
RUNDT DENNE TIDEN BEGYNTE TJ Å TREFFE EN KVINNE VED NAVN SHILO
Hun var super.
Hun forsto hva jeg hadde vært gjennom og dømte meg ikke for det.
Det føltes bra å for en gangs skyld ikke bli dømt for fortiden min.
I LØPET AV ET ÅR HADDE TJ OG SHILO FLYTTET SAMMEN
OG TJ FIKK TILKALLINGSARBEID I EN MASKINVAREFORRETNING
Jeg reparerte motorsager, sagde masse tre for dem
og sveiste masse for dem.
Og det var der jeg møtte Jim.
Han var en liten, spinkel mann med hvitt skjegg.
Han røykte alltid pipe, hadde alltid pipa på seg,
sittende ved siden av peisovnen.
Jeg brukte å bare sitte der og høre på historiene hans. Hans tid med rancharbeid.
SNART ETTER Å HA BLITT VENNER OPPDAGET TJ AT JIMMY BODDE ALENE I EN HYTTE
Det blir ofte under null i Red Lodge.
Jims hytte hadde ikke innlagt varme, ikke innlagt vann.
Han hadde ikke noe sted å gå når det var kaldt.
Så jeg og Shilo bestemte oss for å invitere ham hjem til oss.
I JANUAR 2018 FLYTTET JIMMY INN HOS TJ
Jeg og Jim ble uatskillelige.
Overalt jeg var, var Jim. Overalt Jim var, var jeg.
Vi dro mye ut og skjøt.
Vi fisket mye. Vi dro og gjorde alt.
Han elsket friluftsliv.
Tingene var bra fram til den fæle dagen.
19. FEBRUAR 2018 PLANLA TJ OG JIMMY Å DRA PÅ FISKETUR
Det var en vanlig dag.
Vi stopper ved butikken og kjøper litt øl.
Vi kjører ut av byen.
Vi kjørte lenger ut av byen, og jeg tror stedet ble kalt Bear Tract.
Vi parkerte.
Jeg gikk ut.
Jeg sa noe sånt som: "Bekken er frossen. Jeg vil ikke fiske her."
Så Jim kom ut, og han hadde .357-en sin på seg.
Vi gjorde akkurat det vi elsket, begynte å skyte. Bare skyte på trær.
Han prøvde å snurre den rundt fingeren.
Jeg sa han så ut som Billy the Kid. "Du ser ut som Billy the Kid med den der."
Han snurret den ikke rundt. Han prøvde bare å gjøre bevegelsen. Det var morsomt.
Da hadde vi drukket hele dagen, så vi bare koste oss, mer eller mindre.
Jeg sa: "Få se på den revolveren. Jeg vil prøve den,"
for å se om jeg kunne gjøre det han gjorde.
Så han ga meg revolveren, og jeg husker det var to skudd igjen i den.
Og jeg skulle prøve snurre på den og leke cowboy,
som Billy the Kid, se om jeg klarte det.
Og jeg husker at jeg snurret revolveren fremover, og den gikk av.
Jeg husker jeg så Jim falle i bakken.
Og på det tidspunktet var jeg bare…
Jeg antar jeg ikke skjønte hva som akkurat hadde skjedd,
for jeg ventet ikke at revolveren skulle gå av sånn.
Jeg husker jeg gikk bort til Jim og tok tak i beinet hans for å, du vet…
Jeg sa: "Gi nå 'F' i det der og reis deg opp," og…
…jeg kjente hvor slapt beinet hans var og skjønte noe var galt.
Og det var da jeg så blodet i snøen.
Det føltes som om sjelen min hadde blitt revet ut av kroppen min.
For jeg visste at Jim ikke var der lenger.
INNEN 72 TIMER ETTER SKYTINGEN
BLE TJ ARRESTERT OG ANMELDT FOR DRAPET PÅ JIMMY
Jeg vet ikke hvor mange ganger den dagen jeg sa det var en ulykke.
De prøvde å si at jeg fikk Jim ned på knærne,
og at jeg holdt revolveren mot bakhodet hans og så skjøt ham.
Jeg skal ikke lyve om det som skjedde. Jeg er ikke…
ikke en kaldblodig morder.
Jeg mente ikke at noe skulle skje.
Jeg prøvde å si at jeg aldri mente å skade Jim.
Det var en ulykke.
Jeg tenker mye på Jim.
Han var den eneste vennen jeg egentlig hadde.
I MØTE MED EN MULIG DØDSDOM
SAMTYKKET TJ TIL EN AVTALE OM STRAFFESKYLD MED AKTORATET
HAN VILLE ERKLÆRE STRAFFESKYLD
MOT EN LIVSTIDSDOM PÅ MINIMUM 30 ÅR
VELKOMMEN
Da Jimmy ble funnet død, ble jeg helt knust. Hjertet mitt ble knust.
Og å finne ut at en så vennlig sjel
ble tatt på en så voldelig måte, det bare… det gjorde det desto vondere.
Jeg heter John Price,
og en av mine beste venner var Jimmy McGregor.
Når jeg jobber med en hodeskalle som denne, tenker jeg på Jimmy.
Vel vitende om at han ville kikket ned nå og sett hvordan jeg bevarer
noens jaktminner for livet.
Siden dette skjedde i en så liten by, fløy ryktene rundt fritt.
Folk spekulerer fortsatt om det. Prøver fortsatt å finne et motiv.
Sånne ting skjer bare ikke i Red Lodge.
Jimmy var en snill og mild mann.
Hadde alltid et smil på lur,
hilste alltid på deg med et håndtrykk.
Spurte hvordan du og familien hadde det.
Jimmys forhold til penger var at han hadde veldig lite.
Han var i det store og hele pengelens.
Jimmy og jeg snakket sammen en dag, og han hadde fått hjelp av en lokal kvinne
som hadde hjulpet ham å søke om stønad.
Han visste han ville få et engangsbeløp først
og så sin månedlige utbetaling.
Vi var så glade for at han endelig kom til det stadiet
der han fikk en jevn inntekt å klare seg gjennom hele året på.
Red Lodge er en veldig liten by.
Så det tar ikke lang tid for ryktet å spre seg
om at Jimmy endelig skal få stønaden sin.
DET VAR RUNDT DA JIMMY MOTTOK PENGENE AT TJ BLE VENNER MED HAM
TJ var veldig frampå mot Jimmy når det kom til følelsene hans og sånt.
Det virket som han hadde en baktanke med å bygge det forholdet.
Jeg fant ut at Jimmy hadde flyttet inn hos TJ og kona hans, Shilo,
og var veldig bekymret. Alle var det.
Jeg og Jim ble uatskillelige.
Overalt jeg var, var Jim. Overalt Jim var, var jeg.
Jeg tenker mye på Jim,
for han var den eneste vennen jeg egentlig hadde.
Det er ikke mye jeg ikke ville gjort for ham.
Alt dette er løgn.
Han lot som at han og Jimmy var bestevenner,
og det var langt fra tilfelle.
TJ og Jimmys forhold var et bekvemmelighetsforhold.
TJ spilte den rollen mesterlig ved å utnytte Jim.
TRE UKER FØR SKYTINGEN HADDE JIMMY BRUKT $ 3000 PÅ EN PICKUP
Jeg fant ut at Jimmy hadde kjøpt en pickup.
Det var urovekkende siden Jimmy ikke kjørte bil.
Så han hadde ikke bruk for bilen.
Jeg føler at han ble utnyttet,
at TJ trengte et kjøretøy og brukte ham.
Jeg tror TJ gjorde det kun for pengene. Han visste Jimmy hadde penger,
og å drepe ham var raskeste måte å skaffe seg alt sammen samtidig på.
ETTER SKYTINGEN VARSLET IKKE TJ POLITIET OM JIMMYS DØDSFALL
TO DAGER SENERE BLE JIMMYS PICKUP OBSERVERT PÅ EN AVSIDESLIGGENDE LEIRPLASS
SHERIFFKONTOR
Jeg heter Josh McQuillan. Jeg er Carbon Countys sheriff, i Red Lodge.
Vi kjører sørover fra Red Lodge nå.
Dette er området der vi mottok et anrop
om at Jimmys bil var blitt funnet.
Det var veldig uvanlig at vi fant Jimmys bil helt her nede.
Dette er et område folk bruker som leirplass på sommeren,
men ikke så mye vinterstid.
På dette tidspunktet var snøen her nærmere en halvmeter dyp.
Og enkelt sagt kommer ikke folk hit når det er så mye snø.
Da vi kom ned hit, kunne vi se bilen, og så fant vi faktisk blod på bakken.
Og så slepemerker som ledet oss til vollen som skråner ned i Rock Creek.
POLITIBILDER
Vi kunne se Jimmys lik dekket av snø, liggende på rygg,
han hadde åpenbart blitt dratt halvveis ned denne vollen.
Vi kunne tydelig se ett skuddsår i hodet.
En ser ikke hit fra motorveien, så sjansen er stor for
at hvis vi ikke hadde fått tipset og kommet ned hit da,
ville vi ikke funnet ham før vårløsningen når området blir mer populært for ferdsel.
Det var åpenbart at vedkommende som hadde gjort dette mot Jimmy,
hadde forsøkt å skjule liket hans og ikke brydde seg om å hjelpe ham.
KORT ETTER DRAPETTERFORSKNINGEN STARTET OPP, BLE TJ HOVEDMISTENKT
HAN BLE ARRESTERT UNDER MISTANKE OM DRAP OG AVHØRT AV ETTERFORSKERNE
POLITIOPPTAK
-Hva har jeg gjort? -Du har spilt et spill.
-Jeg… Hva har jeg gjort? -Du har drept noen.
Nei, i helvete om… Jeg har ikke engang baller til å drepe. Seriøst?
Jeg er helt seriøs.
TIL TROSS FOR Å FØRST HEVDE Å IKKE HA KJENNSKAP TIL JIMMYS DØDSFALL
INNRØMMET TJ TIL SLUTT Å HA AVFYRT DET DØDELIGE SKUDDET
Det var et uhell. Det skulle ikke gå sånn.
Straks jeg trakk hanen bak, gikk revolveren av.
Og jeg så Jimmy falle.
Og det skremte meg.
22. FEBRUAR 2018 BLE THOMAS "TJ" SCHIFFERNS
ANMELDT FOR OVERLAGT DRAP
Jeg vet virkelig ikke hva som skjedde den dagen.
Bare TJ og Jimmy vet hva som skjedde.
Og jeg vil ikke spekulere.
Jeg vet de tilbrakte mye tid sammen
med å leke med våpen og drikke, som går dårlig sammen.
Jeg heter Suzanne Russell, og jeg er TJs svigermor.
Hvorfor skulle TJ drepe Jimmy? Han elsket Jimmy.
Han sa alltid: "Jeg elsker Jimmy." Jimmy var hans beste venn.
Jeg dro på besøk og møtte dem kanskje en uke før dette skjedde.
Alle var glade og lo og gikk godt overens.
POLITIET HEVDET AT MANGELEN PÅ VARSEL OM JIMMYS DØDSFALL
INDIKERTE AT DET VAR EN OVERLAGT HANDLING
Folk i riktig sinnstilstand ville nok ringt nødtelefonen
hvis de skjøt noen ved et uhell.
Men TJ var livredd. Ingen i Red Lodge likte ham.
Så jeg tror at selv om det var en ulykke, ville ingen trodd ham.
Jeg tror han ville stukket av redd fordi han var i ustabil sinnstilstand.
Jeg kan forstå at han gjorde det.
Jeg rettferdiggjør det ikke, men jeg kan se for meg at han ville gjort det, ja.
TJ hadde mange problemer i oppveksten.
Jeg vil ikke grave i mye av privatlivet hans,
men det var mishandling på ulike områder.
Han hadde det tøft.
SKOLEBUSS
RED LODGE SKOLEDISTRIKT #1
Han er sentimental og gråter når han ser film. Han er forsiktig, snill.
Hadde det blitt rettssak, tror jeg ikke TJ hadde hatt noen sjanse,
fordi dette er et lite samfunn, og han var skurken.
Ingen brydde seg om TJ.
Jimmy ble veldig satt pris på her, og TJ tenkte de bare var et monster.
DA TJ BLE ARRESTERT, BRØT FORHOLDET HANS TIL SUZANNES DATTER SHILO SAMMEN
Folk vet at jeg er TJs svigermor og at jeg holder kontakten med TJ.
Folk sier: "Hvorfor snakker du med ham?"
Hvorfor skulle jeg ikke snakke med ham?
Hvem har han å ty til? Jeg er alt han har akkurat nå.
Jeg heter Dave Beuscher.
Jeg er eier av AY Supply i Red Lodge i Montana.
Jeg har hatt mange menn til å hjelpe meg, menn som lever hånd til munn.
Folk dukker opp sultne og trenger en dags arbeid.
TJ trengte arbeid og fant ingenting.
Det fungerte ganske bra i starten.
Siden TJ jobbet for meg, lot jeg han og kona, Shilo,
bo i et hus jeg eide rundt 9 km den veien.
Jeg brukte å overse at de av og til ikke kunne betale leien.
Jim var en nabo som bodde et par kvartaler unna.
Han var en veldig hyggelig fyr.
Vi hadde flere karer som hang rundt her.
TJ og Jim møtte hverandre her og ble venner av et eller annet slag.
Men en annen kar her, i butikken,
han sa det var som å blande bensin og fyrstikker.
Han syntes vel mindre om TJ enn jeg.
I LØPET AV DRAPSETTERFORSKNINGEN
FIKK POLITIET FASTSLÅTT AT JIMMY OPPBEVARTE $ 8 000 I EN SAFE HJEMME HOS TJ
ETTER TJ BLE ARRESTERT, FANT POLITIET JIMMYS SAFE ÅPEN OG TOM
POLITIET FANT SÅ $ 1500 I KONTANTER
BLANT EIENDELER TJ OPPBEVARTE HOS EN VENN
Jeg og Shilo var vel etter sedvaneretten et ektepar, vi hadde vært samboere lenge.
Jeg hadde sett på smykkeannonser lenge,
og hadde alltid villet gi henne en ekte giftering.
Så jeg hadde bedt fyren jeg jobbet for, Dave på AY Supply,
om noe av pengene til å kjøpe en ring til henne,
og han endte opp med å låne meg dem.
Jeg vet ikke nøyaktig hvor mye. Et par tusen, antar jeg.
Dette var noen dager før alt skjedde.
Dette er helt vilt.
Jeg lånte ham aldri to tusen dollar.
Ikke som jeg vet.
Og absolutt ikke noen få dager før denne forbrytelsen.
Det var aldri noe tidspunkt hvor TJ kom til meg med en tåredryppende historie
og sa: "Jeg må kjøpe Shilo en fin ring."
Han sa aldri det til meg.
Det der skjedde bare ikke. Han lånte ikke 2000 spenn av meg.
Og jeg ville ikke betrodd det til TJ.
Jeg kjente ham godt nok til å ikke ha behov for å gi ham penger,
ring eller ikke ring til kona.
RETTSBYGNING
SELV OM HAN INNRØMMET Å HA SKUTT JIMMY,
HAR TJ ALLTID PÅSTÅTT AT VÅPENET BLE AVFYRT VED ET UHELL
Jeg husker jeg snurret den fremover, og hanen hektet seg fast i tommelen min.
Og da revolveren begynte å komme tilbake,
var mitt første instinkt å trykke fingeren min ned, og den gikk av.
Og det var så høyt at det skremte meg.
Og jeg husker jeg så Jim falle til bakken.
Og på det tidspunktet var jeg bare…
Jeg antar jeg ikke skjønte hva som akkurat hadde skjedd,
for jeg ventet ikke at revolveren skulle gå av sånn.
Er jeg skyldig i å ha drept noen? Ja, absolutt. Det gjorde jeg.
Er jeg skyldig i overlagt drap for å ha drept noen med vilje
og med forsett ha drept min beste venn? Absolutt ikke.
Det TJ nettopp sa er i all hovedsak tull.
Jeg vet ikke hvorfor TJ ikke vil innrømme… hva som faktisk skjedde den dagen.
BEVIS EIER: MCGREGOR, JAMES EDWARD
Dette er drapsvåpenet.
Det dere ser her, er en .357
King Cobra revolver.
Et ganske tungt våpen.
Så snakker TJ om at mens han snurrer den rundt fingeren,
trekker han denne tilbake ved et uhell.
Og du kan se det krever kraft å trekke denne tilbake.
En vilje til å gjøre det.
Mens han samtidig drar i avtrekkeren.
Dette her gjør man ikke ved et uhell.
Det må gjøres bevisst.
Og Jimmy er helt tilfeldig rett foran ham.
Ser man på obduksjonsbildet, viser det kulebanen, og skuddet går rett.
Kulen er i vater med ham,
går inn og ut av hodet hans vannrett.
Så jeg tror hverken på TJ eller at det er
engang overhodet mulig at det hendte slik.
MONTANA-SHERIFFER STØTTER 2. GRUNNLOVSTILLEGG
I OVER ET ÅR ETTER ARRESTASJONEN FASTHOLDT TJ AT HAN VAR USKYLDIG
ÅTTE UKER FØR HAN SKULLE DOMFELLES,
SAMTYKKET HAN TIL EN STRAFFEAVTALE
RETTSSAL
CARBON COUNTY ADVOKAT
Dette var en sterk sak helt fra begynnelsen.
Og vi var absolutt klare for rettssak
da vi hørte han var klar til å erklære straffeskyld.
RETTSSAL
Hva gjør man når man vådeskyter vennen sin gjennom hodet?
Ringer man politiet eller etter ambulanse?
Eller tar man pengene hans og trekker liket ned til bekken
så det er vanskeligere å finne?
Ingenting han gjør samsvarer med noen omtanke for vennens ve og vel.
STATEN MONTANAS RIKSVÅPEN
Jeg heter Alex Nixon. Jeg er advokat for Carbon County.
Det er vanskelig å tro
at dette var noe annet enn drap,
og vi var sikre på at vi kunne få en domfellelse.
Vi hadde en førstehånds innrømmelse av det som skjedde den kvelden.
SENTRALT I SAKEN NIXON SATTE SAMMEN
VAR EN SIGNERT FORKLARING FRA EN AV TJ SINE ELDSTE VENNER, KRISTEN
I SIN FORKLARING AVSLØRTE HUN AT TJ HADDE TILSTÅTT Å HENRETTE JIMMY
TJ forteller Kristen at han har drept mannen
fordi han var hjemløs og ikke viste respekt.
HAN SA: "JEG DREIT MEG UT OG DREPTE NOEN."
Hun sa at han tryglet om livet.
HAN SATTE VÅPENET MOT HODET PÅ FYREN OG AT HAN BA FOR SITT LIV
HAN SA AT ØYET HANS SPRATT UT
Hun sa at TJ beskrev å ha dratt liket dit hvor det var vanskeligere å finne.
Det var viktig,
for her får du ikke beskrevet en person som var lei seg eller medfølende
fordi han nettopp hadde drept sin såkalte bestevenn.
Det du har er en som er sint, som følte at han var et offer,
at han ble ringeaktet. Han ble ikke tilbørlig verdsatt.
Det du hørte om var noen som beskrev et brutalt, kaldblodig drap.
Alt annet enn historien om et utilsiktet drap.
STATEN MONTANAS RIKSVÅPEN
Det fikk meg virkelig til å høres ut som et monster.
De prøvde å si at jeg fikk Jim ned på knærne,
og at jeg holdt revolveren mot bakhodet hans og så skjøt ham,
som ikke engang er nær sannheten.
Når jeg hører på dette, virker det som om TJ
prøvde å si at framstillingen av Jimmy nede på knærne
ble konstruert av etterforskerne,
når vi faktisk har ham å skylde på for den historien.
Det var det han fortalte Kristen.
Hvilken endelig motivasjon TJ hadde til å drepe Jimmy, vet jeg ikke.
Det viktigste var at det ikke fantes tvil om at TJ drepte Jimmy.
Spørsmålet var bare hvilken historie du ville tro på.
Til syvende og sist vil TJ at du skal tro han ikke er en morder,
bare en skikkelig bedriten venn.
FIRE MÅNEDER ETTER FØRSTE INTERVJU
SAMTYKKET TJ TIL Å SVARE PÅ FLERE SPØRSMÅL
Jeg vet ikke hvordan… Jeg kan ikke forsvare meg selv lenger.
Jeg vet ikke hva jeg skal si for å overbevise folk.
Hadde jeg holdt kjeft, nektet alt og løyet, hadde jeg neppe sittet her nå.
Ja, jeg gikk ikke til politiet i begynnelsen. Jeg var livredd.
Jeg hadde nettopp tatt noens liv, vet du.
Sett deg i mine sko gjennom de 30 sekundene. 2 sekunder.
Den brøkdelen av et sekund endret livet til mange mennesker.
Jeg forstår hvorfor det er mange som ikke stoler på meg
eller ikke tror på noe jeg sier. Det forstår jeg.
Og det er ingen måte å fikse det på. Jeg kan ikke fikse det.
Dette er drapsvåpenet.
Og TJ snakker om at mens han snurrer den rundt fingeren,
trekker han denne tilbake ved et uhell.
Dette krever kraft,
mens han samtidig drar i avtrekkeren.
Dette gjør man ikke ved et uhell. Det må gjøres bevisst.
Vel, samma det, antar jeg.
Samma det.
Han sier: "Det krever mye kraft." Det krever ikke særlig kraft.
Jeg har skutt med den revolveren mange hundre ganger.
Samme våpenet jeg skjøt med. Jeg og Jimmy dro og skjøt i eningen.
Det er ganske overbevisende å se sheriffen vise hvor tungt det er å trekke hanen bak.
Ja, det kan jeg tenke meg.
Og jeg kan tenke meg han spilte godt og prøvde…
og fikk det til å virke betraktelig tyngre enn det faktisk er.
For det er ikke så tungt.
Han prøver å få det til å høres ut som det er…
"Det er bare én måte det er på, og dette er hvordan det kan skje."
Det er en løgn. En løgn.
Jeg bryr meg ikke om hva folk tror. Jeg var der og vet hva som skjedde.
Jeg hadde aldri til hensikt å skade noen.
Har aldri gjort det. Jeg er bare ikke sånn.
Så alle som sier noe annet, tar feil?
Helt feil. De er løgnere.
Jeg sier dem gjerne det rett i ansiktet: "Du er en løgner."
Hva har jeg å tape? Jeg fikk livsvarig.
Jeg drepte en mann. Den mannen var min beste venn.
Og jeg er veldig lei for det. Ingen ord kan si hvor lei jeg er for det som hendte.
Tekst: Greger Hoel